Diari Oficial de la Generalitat Valenciana


Sumari del DOGV 4240, del 02-05-2002 (2002/4481)

ACORD de 16 d'abril de 2002, de la Comissió de Govern del Consell Valencià de Cultura, sobre delegació d'atribucions en la seua Presidència.
--------------------------------------------------------------------------------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4481


Data del document
:   16-04-2002

Organisme emissor
:   Consell Valencià de Cultura

Tipus de document
:   Acord

Descriptors 

:   * Consell Valencià de Cultura
    * delegació de poders
    * competència administrativa
    * contracte administratiu

ACORD de 16 d'abril de 2002, de la Comissió de Govern del Consell Valencià de Cultura, sobre delegació d'atribucions en la seua Presidència. [2002/4481]
  
La Llei 12/1985, de 30 d'octubre, de Creació del Consell Valencià de Cultura, atribuïx a la Comissió de Govern l'exercici de facultats en matèria de contractació administrativa i disposició de despeses, recollides en els mateixos térmens pel Reglament d'Organització i Funcionament del Consell, aprovat per Decret 202/1998, de 15 de desembre.
  
Considerant la conveniència que determinades funcions siguen exercides per la Presidència de la institució, per tal de fer més àgil la gestió necessària per al funcionament del Consell i d'atendre, així, al principi d'eficàcia que ha de regir l'actuació de les administracions públiques.
  
Conformement a allò establit en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Comissió de Govern, en sessió del dia 16 d'abril de 2002, ha acordat:
  
Primer
  
Delegar en la Presidència del Consell Valencià de Cultura l'exercici de les atribucions previstes en l'article 17, apartats e) i f) de la Llei 12/1985, de 30 d'octubre, de Creació del Consell Valencià de Cultura, i en l'article 19, apartats e) i f) del seu Reglament d'Organització i Funcionament, aprovat per Decret 202/1998, de 15 de desembre, del Govern Valencià, dins dels límits següents:
  
a) La facultat d'autoritzar i disposar les despeses relatives als diferents capítols del pressupost del Consell fins al límit màxim establit per als contractes menors.
  
b) L'exercici de les facultats ordinàries en matèria de contractació administrativa, fins a la fase prèvia a l'adjudicació, quan la quantia de la despesa no siga superior als imports establits per al procediment negociat.
  
Segon
  
En totes les resolucions que s'adopten en virtut de la delegació acordada es farà constar expressament tal circumstància, conformement a allò establit en l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La delegació d'atribucions que es disposa en el present acord no obstarà perquè l'òrgan delegant puga avocar el coneixement o la resolució de tots els assumptes que considere oportuns, ni perquè puga revocar-la en qualsevol moment, conformement a allò que es disposa en els articles 13.6 i 14 de l'esmentada Llei 30/1992.
  
El present acord vigirà des del mateix dia de la seua publicació en el Diari Oficial de la Generalitat Valenciana.